# Az Európai Unió C 66A/2021

| | ISSN 1977-0979 |
| --- | --- |
| Az Európai Unió
  Hivatalos Lapja | C 66A |
| | |
| Magyar nyelvű kiadás | Tájékoztatások és közlemények | 64. évfolyam2021. február 26. |

ISSN 1977-0979

Az Európai Unió

Hivatalos Lapja

C 66A

Magyar nyelvű kiadás

Tájékoztatások és közlemények

64. évfolyam2021. február 26.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2021/C 66 A/01 | Közös Kutatóközpont Főigazgatóság (JRC) – Pályázati felhívás a nukleáris leszerelési és hulladékgazdálkodási igazgatói állásának betöltésére (AD 14-es besorolás) (a személyzeti szabályzat 29. cikkének (2) bekezdése alapján) – COM/2021/10400 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2021/C 66 A/01

Közös Kutatóközpont Főigazgatóság (JRC) – Pályázati felhívás a nukleáris leszerelési és hulladékgazdálkodási igazgatói állásának betöltésére (AD 14-es besorolás) (a személyzeti szabályzat 29. cikkének (2) bekezdése alapján) – COM/2021/10400

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 2021.2.26. | HU | Az Európai Unió Hivatalos Lapja | CA 66/1 |
| --- | --- | --- | --- |

2021.2.26.

HU

Az Európai Unió Hivatalos Lapja

CA 66/1

---

Közös Kutatóközpont Főigazgatóság (JRC)

Pályázati felhívás a nukleáris leszerelési és hulladékgazdálkodási igazgatói állásának betöltésére (AD 14-es besorolás)

(a személyzeti szabályzat 29. cikkének (2) bekezdése alapján)

COM/2021/10400

(2021/C 66 A/01)

Magunkról

Az Európai Bizottság tudományos szolgálataként és tudásközpontjaként működő Közös Kutatóközpont feladata az, hogy a teljes szakpolitikai ciklus során független adatokkal támogassa az uniós szakpolitikákat. A központ 5 tagállamban működik (Belgium, Németország, Olaszország, Hollandia és Spanyolország). További információk: https://ec.europa.eu/jrc.

A nukleáris kutatás már a kezdetek óta a központ tevékenységének sarokköve. Mivel néhány kutatásra használt létesítményt lezártak, ezeknek a létesítményeknek a leszerelésére van szükség, a még használatban lévő létesítmények esetében pedig folytatni kell a hulladékgazdálkodást. Az EU-ban egyre nagyobb hangsúlyt kap a nukleáris leszerelés és a hulladékgazdálkodás, amit a 2021–2027-es időszakra vonatkozó többéves pénzügyi kereten belül létrehozott külön pénzügyi program is alátámaszt.

Ajánlatunk

Az igazgató a JRC nukleáris leszerelési és hulladékgazdálkodási programjának végrehajtásáért felelős új igazgatóságot vezeti az azonosított igényeknek megfelelően.

Az igazgatóság célja, hogy átalakítsa a 4 nukleáris telephelyet az épületek és/vagy a földterület nem nukleáris célokra történő újrafelhasználásához, vagy közös megállapodás esetén megvizsgálja a szükséges leszereléssel, valamint a kiégett fűtőelemek és radioaktív hulladékok kezelésével kapcsolatos kötelezettségeknek a fogadó tagállamra történő átruházását.

A munka egyik kulcseleme a fogadó tagállamok szabályozó hatóságaival folytatott párbeszéd megerősítése a leszerelés és a hulladék végleges elhelyezése gyorsaságának és hatékonyságának növeléséhez szükséges engedélyek és jóváhagyások beszerzése érdekében.

Az igazgató átveszi a meglévő leszerelési és hulladékgazdálkodási programot, amely alapul szolgál egy módosított leszerelési és hulladékgazdálkodási program kidolgozásához, amely magában foglalja a külső vállalkozók által végzett kapcsolódó munka meghatározását és irányítását.

Az igazgató tevékenységeinek fő központja kezdetben a székhelyén, Isprában (IT) lesz, majd innen fogja koordinálni a JRC leszerelési és hulladékgazdálkodási programját, együttműködve a JRC 3 másik, nukleáris tevékenységet folytató telephelyének (Geel (BE), Petten (NL) és Karlsruhe (DE)) operatív egységeivel/ágazataival.

Az igazgató feladata, hogy a program céljainak eléréséhez szükséges erőforrásokat a Bizottság és a főigazgatóság irányítási keretrendszerének (jogi követelmények, belsőkontroll-standardok, integrált irányítási rendszer és a JRC irányítási kötelezettségvállalása) megfelelően kezelje. Az igazgatónak biztosítania kell a források leghatékonyabb, legeredményesebb és leggazdaságosabb felhasználását, és azt, hogy a tevékenységeket a fogadó országok vonatkozó jogi kötelezettségeinek, valamint biztonsági és engedélyezési normáinak megfelelően végezzék. Az igazgató gondoskodik továbbá a tevékenységek (éves előrehaladási jelentések, értékelések, eredmények terjesztése, tudástranszfer stb.) hatékony értékeléséről és jelentéséről.

Az igazgatóság egy osztályból és két részlegből áll, körülbelül 50 állandó alkalmazottal, de szervezete a jövőben valószínűleg tovább fog fejlődni.

Elvárásaink (kiválasztási kritériumok)

Az ideális pályázó olyan kiemelkedő képességű és dinamikus szakember, aki megfelel a következő kiválasztási kritériumoknak:

| a) | Vezetői készségek:






  — | műszaki és projektmenedzsment terén szerzett felső vezetői szakmai tapasztalat, belső szakemberek és külső szolgáltatók felügyelete, |
| --- | --- | --- |

a)

Vezetői készségek:

—

műszaki és projektmenedzsment terén szerzett felső vezetői szakmai tapasztalat, belső szakemberek és külső szolgáltatók felügyelete,

| — | jó képesség a pénzügyi források kezelésére közszolgálati összefüggésben, |
| --- | --- |

—

jó képesség a pénzügyi források kezelésére közszolgálati összefüggésben,

| — | jó képesség a stratégiák kidolgozására és azok gyakorlati intézkedésekre irányuló javaslatokká alakítására, |
| --- | --- |

—

jó képesség a stratégiák kidolgozására és azok gyakorlati intézkedésekre irányuló javaslatokká alakítására,

| — | képesség a prioritások és célkitűzések hatékony meghatározására, valamint a csapatok munkájának helyi és távoli irányítására. |
| --- | --- |

—

képesség a prioritások és célkitűzések hatékony meghatározására, valamint a csapatok munkájának helyi és távoli irányítására.

| b) | Szakértelem és szakmai tapasztalat:






  — | alapos ismeretek és tapasztalat a nukleáris biztonság és védelem terén az ipari nukleáris leszerelési tevékenységekkel összefüggésben, |
| --- | --- | --- |

b)

Szakértelem és szakmai tapasztalat:

—

alapos ismeretek és tapasztalat a nukleáris biztonság és védelem terén az ipari nukleáris leszerelési tevékenységekkel összefüggésben,

| — | előnyt jelent a nukleáris engedélyezés, valamint a nukleáris biztonság és védelem jogi hátterének ismerete uniós kontextusban, illetve Olaszország, Belgium, Hollandia és Németország nemzeti kontextusában, |
| --- | --- |

—

előnyt jelent a nukleáris engedélyezés, valamint a nukleáris biztonság és védelem jogi hátterének ismerete uniós kontextusban, illetve Olaszország, Belgium, Hollandia és Németország nemzeti kontextusában,

| — | a Bizottság igazgatási és pénzügyi eljárásainak alapos ismerete, |
| --- | --- |

—

a Bizottság igazgatási és pénzügyi eljárásainak alapos ismerete,

| — | nukleáris műszaki/tudományos, fizikai, kémiai egyetemi diploma vagy azzal egyenértékű végzettség. |
| --- | --- |

—

nukleáris műszaki/tudományos, fizikai, kémiai egyetemi diploma vagy azzal egyenértékű végzettség.

| c) | Személyes tulajdonságok:






  — | kiváló kommunikációs és tárgyalókészség, |
| --- | --- | --- |

c)

Személyes tulajdonságok:

—

kiváló kommunikációs és tárgyalókészség,

| — | kiváló szervezési képesség, a felmerülő szervezeti és működési problémák eredményorientált módon való megoldásának képessége, |
| --- | --- |

—

kiváló szervezési képesség, a felmerülő szervezeti és működési problémák eredményorientált módon való megoldásának képessége,

| — | képesség az információk megosztására, valamint a társakkal és kollégákkal való együttműködésre. |
| --- | --- |

—

képesség az információk megosztására, valamint a társakkal és kollégákkal való együttműködésre.

A pályázóval szemben támasztott követelmények (pályázati feltételek)

A kiválasztási szakaszban csak az a pályázó vehet részt, aki a jelentkezési határidő lejártakor megfelel a következő formai követelményeknek:

| — | Állampolgárság: a pályázó az Európai Unió valamely tagállamának állampolgára. |
| --- | --- |

—

Állampolgárság: a pályázó az Európai Unió valamely tagállamának állampolgára.

| — | Felsőoktatásban szerzett oklevél vagy diploma: a pályázó






  — | vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, |
| --- | --- | --- |

—

Felsőoktatásban szerzett oklevél vagy diploma: a pályázó

—

vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik,

| — | vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele). |
| --- | --- |

—

vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele).

| — | Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (1) rendelkezik. |
| --- | --- |

—

Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (1) rendelkezik.

| — | Vezetői tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet felső vezetői munkakörben (2), az itt meghirdetett munkakörhöz kapcsolódó területen szerzett. |
| --- | --- |

—

Vezetői tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet felső vezetői munkakörben (2), az itt meghirdetett munkakörhöz kapcsolódó területen szerzett.

| — | Nyelvismeret: a pályázó az Európai Unió egyik hivatalos nyelvét (3) magas szinten, egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik. |
| --- | --- |

—

Nyelvismeret: a pályázó az Európai Unió egyik hivatalos nyelvét (3) magas szinten, egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik.

| — | Korhatár: a pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat (4) 52. cikkének a) pontját). |
| --- | --- |

—

Korhatár: a pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat (4) 52. cikkének a) pontját).

Kiválasztás és kinevezés

Az igazgatót az Európai Bizottság választja és nevezi ki saját kiválasztási és felvételi eljárásai szerint (lásd a felső vezetők alkalmazási politikájára vonatkozó összefoglaló dokumentumot: Compilation Document on Senior Officials Policy (5)).

A kiválasztási eljárás keretében az Európai Bizottság előválogató bizottságot hoz létre. Ez a bizottság megvizsgálja a benyújtott pályázatokat, elvégzi a pályázati feltételek teljesülésének előzetes ellenőrzését, és kiválasztja a fentiekben ismertetett kiválasztási kritériumoknak leginkább megfelelő pályázókat, akik az előválogató bizottsággal folytatandó interjúra kaphatnak meghívást.

Az interjúkat követően az előválogató bizottság kialakítja a véleményét, és javaslatot tesz azon pályázók listájára, akik további interjúkon vehetnek részt az Európai Bizottság kinevezési tanácsadó bizottságával. A kinevezési tanácsadó bizottság az előválogató bizottság véleményét figyelembe véve határoz arról, hogy erre az interjúra mely pályázók kapnak meghívást.

A kinevezési tanácsadó bizottsággal folytatandó interjúra meghívott pályázók külső személyzeti felvételi tanácsadók által szervezett egész napos vezetői értékelőközpontban (assessment centre) lebonyolított vizsgákon vesznek részt. Az interjú és az értékelőközpontról készült jelentés eredményei alapján a kinevezési tanácsadó bizottság összeállítja azon előválogatott jelöltek listáját, akik a megítélése szerint alkalmasak az igazgatói munkakör betöltésére.

A kinevezési tanácsadó bizottság által kiválasztott pályázókat ezután a Közös Kutatóközpontért felelős egy vagy több biztos hallgatja meg (6).

Az interjúkat követően az Európai Bizottság döntést hoz a kinevezésről.

A kiválasztott pályázónak a katonai szolgálatra vonatkozó jogszabályokban előírt kötelezettségeinek maradéktalanul eleget kell tennie, meg kell felelnie a feladatainak ellátásához szükséges erkölcsi követelményeknek, és fizikailag alkalmasnak kell lennie feladatai ellátására.

A kiválasztott pályázónak tagállama nemzeti biztonsági hatóságától származó érvényes biztonsági tanúsítványról szóló igazolással kell rendelkeznie, vagy módjában kell, hogy álljon annak megszerzése. A személyi biztonsági tanúsítvány olyan közigazgatási határozat, amelyet az érintett személy illetékes nemzeti biztonsági hatósága által a vonatkozó nemzeti biztonsági jogszabályoknak és rendelkezéseknek megfelelően elvégzett biztonsági ellenőrzést követően adnak ki, és amely igazolja, hogy az illető hozzáférhet meghatározott szintű minősített adatokhoz. (Felhívjuk a figyelmet arra, hogy a biztonsági tanúsítvány megszerzéséhez szükséges eljárást csak a munkáltató kezdeményeztetheti, az adott pályázó nem).

A jelölt mindaddig nem férhet hozzá a CONFIDENTIEL UE/EU CONFIDENTIAL vagy magasabb szintű EU-minősített adatokhoz, és nem vehet részt az ilyen EU-minősített adatokat megvitató üléseken, amíg az érintett tagállam meg nem adja a személyi biztonsági tanúsítványt, és amíg a biztonsági ellenőrzési eljárás le nem zárul az Európai Bizottság Biztonsági Igazgatóságától származó, jogilag előírt tájékoztatással.

Gyakorlati okokból, valamint a kiválasztási eljárásnak a pályázók és az intézmény érdekében történő mielőbbi lezárása érdekében a kiválasztási eljárás kizárólag angol és/vagy francia nyelven zajlik (7).

Esélyegyenlőség

A személyzeti szabályzat (8) 1d. cikkével összhangban az Európai Bizottság stratégiai célkitűzése, hogy jelenlegi megbízatásának végéig valamennyi vezetői szinten megvalósuljon a nemek közötti egyenlőség, és olyan esélyegyenlőségi politikát alkalmaz, amely ösztönzi azokat a pályázatokat, amelyek hozzájárulhatnak a nagyobb sokszínűséghez, a nemek közötti egyenlőséghez és az általános földrajzi egyensúlyhoz.

Alkalmazási feltételek

A javadalmazás és az alkalmazási feltételek tekintetében a személyzeti szabályzat (9) rendelkezései az irányadók.

A sikeres pályázót AD 14-es besorolási fokozatú tisztviselőként alkalmazzák (10). Szakmai tapasztalatának hosszától függően a besorolási fokozaton belül az 1. vagy a 2. fizetési fokozatba sorolják be.

Felhívjuk a pályázók figyelmét, hogy a személyzeti szabályzat értelmében valamennyi újonnan felvett munkatárs kilenc hónapos próbaidő letöltésére köteles.

A munkavégzés helye Ispra, Olaszország.

Az állás 2021. január 16-tól tölthető be.

Függetlenség és érdekeltségi nyilatkozat

Hivatalba lépése előtt az igazgatónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi pályázati feltételnek („A pályázóval szemben támasztott követelmények”), különös tekintettel a megkövetelt oklevélre és magas szintű szakmai tapasztalatra, valamint a nyelvismeretre. Azt a pályázót, aki valamelyik pályázati feltételnek nem felel meg, a kiválasztási eljárásból automatikusan kizárjuk.

Amennyiben jelentkezni kíván, regisztráljon az alábbi internetes oldalon, és kövesse az eljárás egyes szakaszaira vonatkozó utasításokat:

https://ec.europa.eu/dgs/human-resources/seniormanagementvacancies/

Mindenképpen rendelkeznie kell érvényes e-mail-címmel. Ennek segítségével igazoljuk vissza regisztrációját, és ezen tartjuk Önnel a kapcsolatot az eljárás különböző szakaszai során. Ebből következően e-mail-címének esetleges későbbi változásairól értesítenie kell majd az Európai Bizottságot.

A pályázónak a jelentkezés részeként önéletrajzát PDF formátumban fel kell töltenie, továbbá (legfeljebb 8 000 karakter terjedelemben) online motivációs levelet kell írnia. Önéletrajzát és motivációs levelét az Európai Unió bármely hivatalos nyelvén benyújthatja.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A regisztráció határideje 2021. március 26., brüsszeli idő szerint déli 12 óra, amely időpontot követően regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes regisztrációt nem fogadunk el.

Fontos tudnivaló a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba. Minden megkeresést a megfelelő bizottság titkárságának kell címezni.

A személyes adatok védelme

A Bizottság gondoskodik arról, hogy a pályázók személyes adatait az (EU) 2018/1725 európai parlamenti és tanácsi rendeletnek (11) megfelelően kezeljék. Ez különösen vonatkozik az ilyen adatok bizalmas jellegére és biztonságára.

---

(1)  A szakmai tapasztalat csak akkor vehető figyelembe, ha arra a pályázó olyan tényleges munkaviszony keretében tett szert, amelyet valós, fizetett (bármilyen típusú szerződéssel rendelkező) alkalmazottként vagy szolgáltatóként végzett munkavégzés jellemez. A részmunkaidőben végzett szakmai tevékenységeket arányosan, a teljes munkaidő igazolt hányada alapján kell kiszámítani. A szülési szabadság/szülői szabadság/örökbefogadási szabadság akkor vehető figyelembe, ha arra munkaszerződés keretében került sor. A doktori tanulmányok akkor is szakmai tapasztalatnak minősülnek, ha nem fizetettek, ugyanakkor az ilyen tanulmányok időtartamából legfeljebb három év vehető szakmai tapasztalatként figyelembe, és kizárólag abban az esetben, ha a pályázó az adott doktori képzést sikeresen elvégezte. Egy adott időszak csak egyszer vehető figyelembe.

(2)  Önéletrajzukban a pályázók a vezetői munkakörben töltött évekre vonatkozóan egyértelműen közöljék a következőket: 1. a betöltött vezető beosztások megnevezése és az ezekhez tartozó munkakör; 2. a felügyelt személyzet létszáma; 3. az irányításuk alá tartozó költségvetés nagysága; 4. a hierarchiában alattuk és felettük lévő szintek száma, valamint 5. a velük azonos beosztásban lévő munkatársak száma.

(3)  http://eur-lex.europa.eu/legal-content/HU/TXT/PDF/?uri=CELEX:01958R0001-20130701&qid=1408533709461&from=HU

(4)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Kivéve, ha a Bizottság érintett tagja ezt a feladatot a 2007. december 5-i PV(2007) 1811 és a 2020. szeptember 30-i PV(2020) 2351 bizottsági határozattal összhangban a Bizottság egy másik tagjára ruházza át.

(7)  A kiválasztási bizottság biztosítja, hogy az e nyelveket anyanyelvként beszélők ne élvezhessenek indokolatlan előnyt.

(8)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(9)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(10)  Az Európai Unió tisztviselői és egyéb alkalmazottai díjazására és nyugdíjára alkalmazott korrekciós együttható Ispra esetében 2020. július 1-től 90 %. Ez az együttható éves felülvizsgálat tárgyát képezi.

(11)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.)

---